**LĒMUMS**

Liepājā

|  |  |
| --- | --- |
| 2022.gada 21.jūlijā |  Nr.301/11(prot. Nr.11, 38.§) |

Par zemesgabala Ploču ielā 12

nomu

Uz pašvaldībai piederoša zemesgabala Ploču ielā 12 atrodas fiziskai personai piederošs ēku (būvju) īpašums. Liepājas pilsētas pašvaldība 2012.gada 8.februārī ir noslēgusi Pilsētu zemes nomas līgumu par zemesgabala Ploču ielā 12 nomu ar [..], kurš sev piederošo ēku (būvi) ir pārdevis [..]. Ņemot vērā, ka mainījies ēku (būvju) īpašnieks, nepieciešams noslēgt jaunu zemes nomas līgumu. Pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 7., 8., 9. un 17.punktu, izskatot [..] 2022.gada 6.jūnija un [..] 2022.gada 9.jūnija iesniegumus, Pilsētu zemes nomas līgumu, kas 2012.gada 8.februārī noslēgts starp Liepājas pilsētas pašvaldību un [..], Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 20.jūnija priekšlikumu (sēdes protokols Nr.12) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 14.jūlija lēmumu (sēdes protokols Nr.7), Liepājas valstspilsētas pašvaldības dome **nolemj:**

1. Izbeigt, pusēm vienojoties, 2012.gada 8.februārī noslēgto Pilsētu zemes nomas līgumu ar [..] par zemesgabala Ploču ielā 12 (kadastra Nr.1700 014 0290), Liepājā 695 kv.m platībā nomu ēkas (būves) nekustamā īpašuma Ploču ielā 12 (kadastra apzīmējums 1700 514 0290) apsaimniekošanai un uzturēšanai.

2. Liepājas pilsētas pašvaldības iestādei "Nekustamā īpašuma pārvalde" divu nedēļu laikā no lēmuma pieņemšanas dienas sagatavot Atcēlēja līgumu par lēmuma 1.punktā minētā Pilsētu zemes nomas līguma izbeigšanu.

3. Iznomāt [..] zemesgabalu Ploču ielā 12 (kadastra Nr.1700 014 0290), Liepājā 695 kv.m platībā (pielikumā) īpašumā esošās ēkas (būves) nekustamā īpašuma - dzīvojamās mājas (kadastra apzīmējums 1700 514 0290) - apsaimniekošanai un uzturēšanai uz 10 (desmit) gadiem.

4. Liepājas pilsētas pašvaldības iestādei "Nekustamā īpašuma pārvalde" sagatavot līguma projektu par lēmuma 3.punktā minētā zemesgabala Ploču ielā 12 (kadastra Nr.1700 014 0290) iznomāšanu, iekļaujot tajā šādus nosacījumus:

4.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabalu;

4.2. nomnieks maksā nomas maksu 1,5% apmērā no zemesgabala kadastrālās vērtības gadā, bet ne mazāk kā valstī noteikto;

4.3. nomnieks papildus nomas maksai maksā valstī noteikto pievienotās vērtības nodokli;

4.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabalu;

4.5. nomnieks atbild par visu zemesgabalā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

4.6. nomnieks atbilstoši Liepājas pilsētas domes 2020.gada 17.decembra saistošajiem noteikumiem Nr.47 "Liepājas pilsētas pašvaldības teritorijas kopšanas un būvju uzturēšanas saistošie noteikumi" un citiem kārtību regulējošiem noteikumiem nodrošina iznomātās vietas un tās apkārtnes uzkopšanu.

5. Lēmuma 3.punktā minētajam zemesgabalam kadastra vērtēšanas vajadzībām noteikt lietošanas mērķi - individuālo dzīvojamo māju apbūve (kods 06 01).

6. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt Atcēlēja līgumu un zemes nomas līgumu.

7. Gadījumā, ja:

7.1. [..] vainas dēļ Atcēlēja līgums netiek parakstīts divu nedēļu laikā no lēmuma pieņemšanas dienas, lēmums zaudē spēku;

7.2. pēc lēmuma 7.1.apakšpunkta izpildes viena mēneša laikā no lēmuma pieņemšanas dienas slēgt zemes nomas līgumu ar [..], kā ēkas (būves) nekustamā īpašuma Ploču ielā 12 (kadastra apzīmējums 1700 514 0290) īpašnieci. Ja [..] atsakās noslēgt zemes nomas līgumu, iestājas zemes nomas maksāšanas pienākums, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

8. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |